Mboweni bewillig fondse vir bestryding van COVID-19 pandemie – Radio NFM Nuus
Minister van Finansies, Tito Mboweni, het aangekondig dat fondse van ander regeringsprogramme herlei sal word in ‘n poging om die Coronavirus (COVID-19) -pandemie aan te pak.
Dit kom nadat president Cyril Ramaphosa Sondag aangekondig het dat die regering, weens die erns van die virus en die vinnige verspreiding daarvan, geld beskikbaar sal stel vir die nasionale reaksie-sektore wat bemoeid is met opsporing en die bekamping van die Coronavirus-uitbraak.
“Ons is gereed om twee dinge te doen: een, daar is onmiddellik fondse beskikbaar in die nasionale rampfonds, wat onmiddellik beskikbaar is. Ek sal nie bedrae noem as pryse verander nie.”
Tweedens, namate die situasie ontwikkel, sal die regering verdere befondsing moet opsy sit, en dit sal programme regdeur die regering moet verminder.
Amptenare van die nasionale tesourie hou kontak met regulerende owerhede in die finansiële sektor wat aan die minister van finansies verslag doen om seker te maak dat daar ‘n gekoördineerde benadering is. Dit hou verband met die bank- en finansiële sektore.
“Daar moet aan die einde van die dag vir aktiwiteite betaal word,” sê Mboweni.
Hy het gesê dat verskeie strukturele reëlings reeds bestaan.
“Die nasionale tesourie moet self georganiseer word; hulle het reeds ‘n nasionale tesourie-koördinerende werkgroep wat onder voorsitterskap is van een van die direkteur-generale en vergader so gereeld as wat hulle goedvind,” het hy gesê.
Daar is ook ‘n strukturele reëling tussen die departement van gesondheid en die nasionale tesourie. Hulle sal ook so gereeld as moontlik kommunikeer en ontmoet.
Die minister van finansies en die LUR’e van finansies koördineer alles wat finansieël gedoen moet word.
“Die LUR’e koördineer met hul LUR’e vir gesondheid, wat met die minister van gesondheid sal koördineer. Dit is strukturele reëlings om seker te maak dat ons georganiseerd is en nie lukraak is nie,” het hy gesê. – SAnews.gov.za
Covid-19 Jason Milford Tito Mboweni News
Neëntig – wat ‘n mylpaal